ཞི་ཅིན་ཕིང་གིས་ཤང་ཀང་གིས་ནང་ས་དང་མཉམ་དུ་ཚན་རྩལ་མཉམ་ལས་ལ་ཤུགས་སྣོན་རྒྱག་རྒྱུར་སྐུལ་མ་བཏང་ནས་ཤང་ཀང་ཉིད་རྒྱལ་སྤྱིའི་ཚན་རྩལ་གསར་གཏོད་ལྟེ་གནས་སུ་འགྱུར་རྒྱུར་རྒྱབ་སྐྱོར་བྱས་ཏེ་ནང་ས་དང་ཤང་ཀང་རང་ངོས་ཀྱི་ཚན་རྩལ་ལེགས་ཆ་འདོན་སྤེལ་གྱིས་ཤང་ཀང་དང་ནང་སའི་དཔལ་འབྱོར་འཕེལ་རྒྱས་དང་དམངས་འཚོ་ལེགས་གཏོང་ཆེད་ལེགས་སྐྱེས་འབུལ་རྒྱུ་ནི་ཤང་ཀང་དུརྒྱལ་ཁབ་གཅིག་ལ་ལམ་ལུགས་གཉིསལག་ལེན་བསྟར་བའི་བརྗོད་གཞིའི་དགོས་ངེས་ཀྱི་ནང་དོན་ཞིག་རེད།ཤང་ཀང་གི་ཡོན་ཧྲིས་སྤྲིངས་པའི་འཕྲིན་ཡིག་ནང་འཁོད་པའི་གནད་དོན་ལ་མཐོང་ཆེན་པོ་བྱས་ནས་ཞིབ་ཕྲའི་སྲིད་ཇུས་དུས་ཚོད་དམ་འཛིན་ངང་ཞིབ་འཇུག་བྱས་ནས་ལུགས་མཐུན་གྱི་སྒོ་ནས་ཐག་གཅོད་བྱས་ཏེ་ཤང་ཀང་གི་ཚན་རྩལ་ལས་རིགས་ཀྱིས་རང་རྒྱལ་ལ་ཚན་རྩལ་གྱི་སྟོབས་ཆེན་རྒྱལ་ཁབ་བསྐྲུན་རྒྱུར་རྒྱབ་སྐྱོར་དང་ཀྲུང་ཧྭ་མི་རིགས་རླབས་ཆེན་བསྐྱར་དར་ཡོང་ཆེད་སྟོབས་ཤུགས་ལེགས་སྐྱེས་སུ་འབུལ་དགོས་པའི་ནན་བཤད་གནང་བ་རེད།